কিন্তু এর বাইরেও, কোরবানি বা কালীপূজা বাদ দিলেও, আমাদের মধ্যে অনেকেই কি মাংসবিলাসে তৃপ্ত নেই? মদ্যপায়ী কয়েকজন বন্ধুকে সোৎসাহে বলতে শুনেছি, ‘মাংস ছাড়া মদ আর নুন ছাড়া পান্তাভাত একই জিনিশ!’ আমরা যদি ব্যক্তিগতভাবে মাংসবর্জনে সম্মত হতে পারি, তাহলে অন্তত প্রতিদিনের বাজারে নিরপরাধ পশুর হত্যাকাণ্ড বহুলাংশেই হ্রাস পাবে। এখানে শাস্ত্রের তাগিদ নেই, শস্ত্রের ভয় নেই। অবশ্য এই ‘মামুলি’ ব্যাপারটি নিয়ে ভাবিত হচ্ছি আমরা মুষ্টিমেয় মানুষ মাত্র; প্রতিবেশী ভদ্রলোককে বা কোনো নিষাদকে নিষেধ করার আগে নিজেই শিহরিত হই মশিউল আলমের ‘মাংসের কারবার’ গল্পের মতো লোমহর্ষক ঘটনার আশঙ্কায়!